Wang Yi ya gana da Ban Ki-moon - china radio international
Wang Yi ya gana da Ban Ki-moon
2016-06-04 12:50:57 cri
Jiya Jumma'a 3 ga wata, ministan harkokin wajen kasar Sin Wang Yi ya gana da babban magatakardan MDD Ban Ki-moon a birnin Paris na kasar Faransa, inda aka gudanar da taron ministoci game da goyon bayan shimfida zaman lafiya a yankin Gabas ta Tsakiya.
A yayin ganawar tasu, Ban Ki-moon ya nuna juyayi matuka ga sojan kasar Sin mai aikin wanzar da zaman lafiya wanda ya rasu cikin harin ta'addanci da ya auku a kasar Mali, da kuma jajantawa ga sauran sojojin da suka jikkata. Haka kuma, ya sake yin allah wadai da harin din da 'yan ta'adda suka kai, ya kuma bayyana cewa, MDD za ta ci gaba da dukufa wajen kiyaye tsaron ma'aikata masu aikin wanzar da zaman lafiya a nan gaba.
A nasa bangare kuma, Wang Yi ya ce, kasar Sin ba za ta yi hakuri ko kadan ba kan masu aikata laifuffukan tashe-tashen hankula, za ta kuma ci gaba da halartar ayyukan kiyaye zaman lafiya da tsaro na kasa da kasa, da kuma cika alkawarinta na taimaka wa kasashen Afirka wajen kyautata kwarewarsu a fannin kiyaye zaman lafiya, yayin da daukar alhakinta yadda ya kamata a matsayin zaunanniyar mamba ta kwamitin sulhu na MDD. (Maryam)
v Wang Yi ya yi shawarwari tare da takwaran aikinsa na kasar Rasha 2016-05-24 20:21:38
v Wang Yi ya yi hira da sakataren harkokin wajen Amurka ta wayar tarho 2016-05-17 09:56:08
v Kasar Sin za ta ci gaba da taka rawar gani wajen daidaita batun Syria ta hanyar siyasa, a cewar Wang Yi 2016-05-16 20:49:13
v Ministan harkokin waje na kasar Sin ya gana da takwaransa na kasar Faransa 2016-05-16 20:41:42
v Shugaban kasar Rasha ya Gana da Ministan harkokin wajen Sin 2016-03-12 13:16:22
v Kasar Sin za ta ci gaba da bude kofa ga kasashen waje, da kara kokari wajen shiga harkokin kasa da kasa 2016-02-26 08:59:27